wickkiey/tamil-wikipedia-chunked huggingface dataset:
# டைபுரோப்பைல் பெராக்சிடைகார்பனேட்டு

**டைபுரோப்பைல் பெராக்சிடைகார்பனேட்டு** *(Dipropyl peroxydicarbonate)* என்பது C8H14O6 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பல்வேறு தொழிற்துறை பயன்களைக் கொண்டுள்ள, குறிப்பாக பலபடியாக்கல் வினையை முன்னெடுக்கும் இச்சேர்மம் உலுப்பெராக்சு 221 என்ற வர்த்தகப் பெயரால் அழைக்கப்படுகிறது .  
0–10 °செல்சியசு வெப்பநிலையில் தன்முடுக்க வெப்பங்கொள் சிதைவுறுதல் பண்பின் காரணமாக, டைபுரோப்பைல் பெராக்சிடைகார்பனேட்டு வெடித்தலுடன் சிதைவடைகிறது .
# டை-டெர்ட்-பியூட்டைல் பெராக்சைடு

**டை-டெர்ட்-பியூட்டைல் பெராக்சைடு** *(Di-tert-butyl peroxide)* என்பது C<sub>8</sub>H<sub>18</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரு-மூவிணைய-பியூட்டைல் பெராக்சைடு என்ற பெயராலும் இதை அழைக்கலாம். இச்சேர்மத்தில் பெராக்சைடு தொகுதி இரண்டு மூவிணைய பியூட்டைல் தொகுதிகளுடன் இணைக்கப்பட்டுள்ளது. நிறமற்ற நீர்மமாகக் காணப்படும் இச்சேர்மம் அதிக நிலைப்புத்தன்மை கொண்ட கரிமப் பெராக்சைடுகளில் ஒன்றாகும்.
# டை-டெர்ட்-பியூட்டைல் பெராக்சைடு

## வினைகள்

100 °செல்சியசு வெப்பநிலைக்கு மேர்பட்ட வெப்பநிலையில் பெராக்சைடு பிணைப்புகள் சமப்பிளவு வினைக்கு உட்படுகின்றன. இக்காரணத்தினால்தான் கரிமத் தொகுப்பு வினைகளில் பலபடியாக்கல் வினையையும் தனி உறுப்பு உற்பத்தியையும் முன்னெடுக்கும் தொடக்கப் பொருளாக இதைப் பயன்படுத்துகிறார்கள். மெத்தில் தனி உறுப்புகள் உருவாக்கத்தின் வழியாக சிதைவு வினை நிகழ்கிறது.  
:(CH<sub>3</sub>)<sub>3</sub>COOC(CH<sub>3</sub>)<sub>3</sub> → 2 (CH<sub>3</sub>)<sub>3</sub>CO<sup>.</sup>
:(CH<sub>3</sub>)<sub>3</sub>CO<sup>.</sup> → (CH<sub>3</sub>)<sub>2</sub>CO + CH<sub>3</sub><sup>.</sup>
:2 CH<sub>3</sub><sup>.</sup> → CH<sub>3</sub>-CH<sub>3</sub>  
இயந்திரங்களில் எங்கெல்லாம் ஆக்சிசன் கட்டுப்படுத்தப்படுகிறதோ அங்கெல்லாம் டை-டெர்ட்-பியூட்டைல் பெராக்சைடின் கொள்கை பயன்படுத்தப்படுகிறது. ஏனெனில் இம்மூலக்கூறு எரிபொருளையும் ஆக்சிசனேற்றியையும் வழங்குகிறது .
# 1,2-டையாக்சேன்

**1,2-டையாக்சேன்** *(1,2-Dioxane)* என்பது (CH<sub>2</sub>)<sub>4</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆர்த்தோ டையாக்சேன் என்ற பெயராலும் இதை அழைக்கிறார்கள். மூலச்சேர்மத்தை தனித்துப் பிரிக்க இயலவில்லை என்றாலும் பதிலீடு செய்யப்பட்ட 1,2-டையாக்சேனைத் தயாரிக்க முடிகிறது. சில இயற்கை மூலங்களிலிருந்தும் இதை தனித்துப் பிரிக்கிறார்கள்
# 1,2-டையாக்சேன்

## இவற்றையும் காண்க

- 1,3-டையாக்சேன்
- 1,4-டையாக்சேன்
# 1,3-டையாக்சேன்

**1,3-டையாக்சேன்** *(1,3-Dioxane)* என்பது (CH<sub>2</sub>)<sub>4</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெட்டா டையாக்சேன் என்ற பெயராலும் இதை அழைக்கிறார்கள். இச்சேர்மத்தின் சிஏஎசு எண் 505-22-6 ஆகும். ஐரோப்பிய சமூக எண் 208-005-1 என்றும் வேதிப் பொருட்களின் நச்சு விளைவுப் பதிவெண் யேகி8224000 என்றும் குறிக்கப்படுகிறது  
பிரான்சுடெட்டு அல்லது இலூயிசு அமில வினையூக்கி முன்னிலையில் 1,3-புரோப்பேன் டையால் அல்லது 1,2-ஈத்தேன் டையாலுடன் கார்பனைல் சேர்மங்களைச் சேர்த்து 1,3-டையாக்சேன்களும் 1,3-டையாக்சோலேன்களும் தயாரிக்கப்படுகின்றன.
# 1,3-டையாக்சேன்

## இவற்றையும் காண்க

- 1,2-டையாக்சேன்
- 1,4-டையாக்சேன்
# பிசு(டிரைமெத்தில்சிலில்) பெராக்சைடு

**பிசு(டிரைமெத்தில்சிலில்) பெராக்சைடு** *(Bis(trimethylsilyl) peroxide)* என்பது (CH3)3SiO)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிசு(மும்மெத்தில்சிலில்) பெராக்சைடு என்ற பெயராலும் இச்சேர்மத்தை அழைக்கலாம். நிறமற்ற இந்நீர்மம் அமிலக்குழுக்கள் பற்றாக்குறை ஏற்படும்வரையில் கரிமக் கரைப்பான்களில் கரைகிறது. ஐதரசன் பெராக்சைடுஇணையொத்த புரோட்டான் வழங்காச் சேர்மமாக வர்ணிக்கப்படுகிறது. இதனடிப்படையில் சில கரிம ஆக்சிசனேற்ற வினைகளில் பயன்படுத்தப்படுகிறது. கரிம இலித்தியம் சேர்மங்களுடன் சேர்த்து சூடுபடுத்தினால் பிசு(டிரைமெத்தில்சிலில்) பெராக்சைடு சிலில் ஈதர்களைக் கொடுக்கிறது. மும்மெத்தில்சிலில் குளோரைடுடன் ஐதரன் பெராக்சைடு – யூரியா அணைவு போன்ற ஐதரசன் பெராக்சைடின் நீரிலி கூட்டு விளைபொருள்களை சேர்த்து சூடுபடுத்துவதால் பிசு(டிரைமெத்தில்சிலில்) பெராக்சைடு தயாரிக்க இயலும் .
# மாற்றுத்திறனாளிகள் உரிமைச் சட்டம் (2016)

**மாற்றுத்திறனாளிகள் உரிமைச் சட்டம் 2016** (Rights to Persons with Disabilities act 2016 என்பது இந்திய நாடாளுமன்றத்தால் டிசம்பர் 2016இல் இயற்றபட்ட ஒரு சட்டமாகும்.
இச்சட்டம் மாற்றுத்திறனாளிகளின் நலன் மற்றும் அவர்களின் உரிமைக்காக இந்திய அரசால் 28, டிசம்பர் 2016 அன்று நடைமுறைப்படுத்தப்பட்டது.
# மாற்றுத்திறனாளிகள் உரிமைச் சட்டம் (2016)

## வரலாறு

இந்தியாவில் 1995-ஆம் ஆண்டு முதன்முதலில் மாற்றுத்திறனாளிகளுக்காக ஒரு சட்டம் இயற்றப்பட்டது. ஆனால், இச்சட்டம் பல்வேறு குறைபாடுகளைக் கொண்டிருந்தது. எனவே, ஐக்கிய நாடுகள் அவை 2006, டிசம்பர் 13 அன்று மாற்றுத்திறனாளிகளுக்காக ஒருஉரிமை பிரகடனத்தை கொண்டுவந்தது. இந்தப் பிரகடனத்தில் **இந்தியா** அக்டோபர் 2007-இல் கையெழுத்திட்டு இணைந்து கொண்டது.
இதன் சில சிறப்பம்சங்கள் பின்வருமாறு:
- அடிப்படை உரிமைகள் மற்றும் பாதுகாப்பு
- சமூகத்தில் சம உரிமை
- கல்வி பெறும் உரிமையை உறுதி செய்தல்
- மாற்றுத்திறனாளிகளுக்கான உயர் ஆணையர்
- குறைபாட்டின் பிரிவுகளை 7 இலிருந்து 21 ஆக வகைப்படுத்தியுள்ளது'''.
- இட ஒதுக்கீட்டினை மூன்றிலிருந்து நான்கு விழுக்காடாக உயர்த்துதல்
- பொது இடங்களை இணக்கமாக மாற்றுதல்
# மாற்றுத்திறனாளிகள் உரிமைச் சட்டம் (2016)

## **வெளி இணைப்புகள்**

- இச்சட்டத்தின் நேரடிக் கோப்பு
- Text of legislation
# மாற்றுத்திறனாளிகள் உரிமைச் சட்டம் (2016)

## **இவற்றையும் பார்க்கவும்**

உச்ச நீதிமன்றம் புதிய உத்தரவு
# அசிட்டோசோன்

**அசிட்டோசோன்** *(Acetozone)* என்பது C<sub>9</sub>H<sub>8</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமப் பெராக்சைடு சேர்மமான இது ஒரு வலிமையான ஆக்சிசனேற்றியாகும் .  
ஓர் அறுவைச் சிகிச்சை கிருமி நாசினியாகவும் டைபாய்டு காய்ச்சலுக்கான சிகிச்சையிலும்  
அசிட்டோசோன் 20 ஆம் நூற்றாண்டில் பயன்படுத்தப்பட்டது. மாவுகளை வெளுக்கும் முகவராகவும் அசிட்டோசோன் பயன்படுத்தப்பட்டு வருகிறது .
# பேரழகி (தொலைக்காட்சித் தொடர்)

**பேரழகி** என்பது 20 பெப்ரவரி 2018 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 9:30 மணிக்கு ஒளிபரப்பான ஒரு நாடகத் தொடர் ஆகும். இந்த தொடரை வைதி என்பவர் இயக்க காயத்ரி ராஜ், விராட், சரவணகுமார் மற்றும் மஞ்சுளா போன்ற பலர் நடிக்கிறார்கள்  
இந்த தொடர் கறுப்பு நிறத்தில் இருக்கும் போதும் பொன்னு என்ற பெண் சமுதாயத்தில் தனது நிறத்தால் சந்திக்கும் பிரச்சனைகளை விளக்குகின்றது. இந்த தொடர் திசம்பர் 21, 2019 அன்று 494 அத்தியாயங்களுடன் நிறைவு பெற்றது.
# பேரழகி (தொலைக்காட்சித் தொடர்)

## கதைச்சுருக்கம்

போதும் பொன்னு என்ற இளம்பெண் ஒரு பெரிய பிரபலம் ஆக வேண்டும் என்ற கனவோடு இருப்பவள். அதற்கு தடையாக இருப்பது அவளது தாழ்வு மனப்பான்மை மட்டுமே. தன் உயரத்தையும் தோல் நிறத்தையும் கடந்து போதும் பொன்னு வெற்றி பெறுவாளா? தன் நிறத்தைக் கிண்டல் செய்யும் சமூகத்தை மன உறுதியுடன் எதிர்கொள்வாளா? என்பதே இத்தொடரின் கதைக்களம் ஆகும்.
# பேரழகி (தொலைக்காட்சித் தொடர்)

## கதாபாத்திரங்கள்

- காயத்ரி - போதும் பொண்ணு / கயல் (பகுதி: 11-)
- தீப்தி ஸ்ரீ - போதும் பொண்ணு (பகுதி: 1-10)
- விராட் - பிரித்வி
- பிரபலமான நடிகர், கயலின் நண்பன்.
- மஞ்சுளா - நேத்ரா
- பிரபலமான நடிகை, கயலை வெறுப்பவர்.
- சரவணகுமார் - கார்த்திக்
- துணை இயக்குநர், கயலின் நண்பன், ஷீலாவின் காதலன்.
- --- - ஷீலா
- துணை நடிகை, கார்த்திக்கின் காதலி.
- தருண் மாஸ்டர் - நாகு ரெட்டி (இயக்குநர்)
- பொற்கொடி- பார்வதி
- போதும் பொண்ணுவின் தாய்
- ஐசக் - ஆறுச்சாமி
- போதும் பொண்ணுவின் தந்தை
- சுப்புலட்சுமி - பாட்டி
- ஜானு
- கௌரி
# வில்தாவா ஆறு

வில்தாவா ஆறு, செக் குடியரசின் மிக நீளமான ஆறாகும். இது பொதுவாக "செக் தேசிய நதி" என்று குறிப்பிடப்படுகிறது. வில்தாவா ஆறு 430 கிலோமீட்டர் (270 மைல்) நீளமும், சுமார் 28,090 சதுர கிலோமீட்டர் (10,850 சதுர மைல்) பரப்பளவும், போஹேமியாவில் பாதிக்கும் மேலாகவும், செக் குடியரசின் முழு நிலப்பகுதியிலும் மூன்றில் ஒரு பகுதியும் கொண்டது. வில்தாவா ஆறு, பிராக் வழியாக செல்லும் போது, அது 18 பாலங்களை (பிரபலமான சார்ல்ஸ் பாலம் உட்பட) கடந்து செல்கிறது.
# வில்தாவா ஆறு

## நீர்மின் உற்பத்தி

நீர் ஓட்டத்தை ஒழுங்குபடுத்துவதற்காகவும், நீர்மின் உற்பத்தி சக்தியை உருவாக்குவதற்கும் வில்தாவாவில் ஒன்பது நீர்த்தேக்கங்கள் அமைக்கப்பட்டுள்ளன.இவை: லிப்னோ, லிப்னோ II, ஹேன்வ்கோவிஸ், கோர்ன்ஸ்ஸ்கோ, ஆர்லிக், கம்யுக், ஸ்லாபி, ஸ்டெகோவிஸ் மற்றும் விரேன்.
# சமப்பகுப்பு

**சமப்பகுப்பு** (*homolysis*, , "சமம்", λύσις: "தளர்வு") என்பது ஒரு மூலக்கூறின் வேதிப்பிணைப்பு சமாமகப் பிரிகையடைதலைக் குறிக்கிறது. இச்செயல்முறையில் பிளவுண்ட துண்டுகள் இரண்டும் முதலில் அசலாகப் பிணைக்கப்பட்டிருந்த எலக்ட்ரான்களில் ஒன்றை தக்கவைத்துக் கொள்கின்றன. இரட்டைப்படை எண்னிக்கையில் எலக்ட்ரான்களைக் கொண்ட நடுநிலையான ஒரு மூலக்கூறின் சமபகுப்பு வினையில் இரண்டு தனி உறுப்புகள் உற்பத்தியாகின்றன . அதாவது, அசல் பிணைப்பில் உள்ள இரண்டு எலக்ட்ரான்களும் இரண்டு துண்டு இனங்களிலும் பகிர்ந்தளிக்கப்படுகின்றன. இச்செயல்முறையில் பங்கேற்கும் ஆற்றல் பிணைப்புப் பிரிகை ஆற்றல் என அழைக்கப்படுகிறது. பிணைப்புப் பிளவும் பல்லினப்பகுப்பு என்ற செயல்முறையினால் சாத்தியமாகும்.  
ஏனெனில் இம்முறையில் பிணைப்புகளைப் பிளக்க அதிகமான ஆற்றல் தேவைப்படுகிறது. எனவே சமபகுப்பு பின்வரும் நிபந்தனைகளுக்கு உட்பட்டு நிகழ்கின்றது.  
- புற ஊதா கதிர்வீச்சு (உதாரணம்: சூரிய ஒளியினால் தீப்புண்கள் உருவாதல்)
- வெப்பம்.
:::*பெராக்சைடின் O–O பிணைப்பு போன்ற மூலக்கூற்றிடை பிணைப்புகள் குறைந்த அளவு வெப்பத்தினால் சமப்பிளவு அடைவதற்கு வலிமையற்று இருக்கின்றன.
:::*ஆக்சிசன் இல்லாத சூழலில் (வெப்பச் சிதைவு) கார்பன் சேர்மங்களின் சமப்பகுப்பு நீக்கல் உயர் வெப்பநிலையால் தூண்டப்படுகிறது .
# சமப்பகுப்பு

## இதையும் காண்க

- ஆல்ஃபா பிளவு
# பின்லாந்து வளைகுடா

**பின்லாந்து வளைகுடா ** (*Gulf of Finland*, ; ; ) பால்டிக் கடலின் கிழக்குப் பகுதியில் உள்ளது. இப்பகுதியின் பரப்பளவு 30,000 கி.மீ. 2 (12,000 சதுர மைல்) ஆகும்.பின்லாந்து வளைகுடாவிற்குள் பாயும் மிகப்பெரிய ஆறுகள் நெவா (கிழக்கிலிருந்து), நர்வா (தெற்கில்), மற்றும் கிமி (வடக்கிலிருந்து) ஆகியவை.
# பின்லாந்து வளைகுடா

## முக்கியத்துவம்

- ஃபின்லாந்து வளைகுடாவின் கிழக்குப் பகுதிகள் ரஷ்யாவுக்கு சொந்தமானவை, மற்றும் ரஷ்யாவின் மிக முக்கியமான எண்ணெய் துறைமுகங்களில் சில செயிண்ட் பீட்டர்ஸ்பர்க்கிற்கு அருகில் அமைந்துள்ளது.
- ஒன்பது ஆயிரம் ஆண்டுகள் பழமையான பல தளங்கள் இக்கடற்கரைப்பகுதியில் கண்டுபிடிக்கப்பட்டுள்ளன.
- பனிக்காலத்தின் பனிப்பாறைகள் உருகத்தொடங்கியக் காலத்திலேயே மனிதர்கள் இந்த இடங்களில் குடியேற ஆரம்பித்துவிட்டனர் மற்றும் லிட்டோரினா கடலின் நீர் நிலை, நிலத்தை வெளிப்படுத்தியது.
- 1905 ஆம் ஆண்டில் சேஸ்ட்ரா ஆற்று முகத்துவாரத்தில் 11 நீயோலித்திக் குடியேற்றங்கள் கண்டுபிடிக்கப்பட்டன.
# பின்லாந்து வளைகுடா

## பாதிப்புகள்

பால்டிக் கடலைப் பாதிக்கும் சில சுற்றுச்சூழல் பிரச்சினைகள், ஆழமற்ற பிளவுகளில் மிகவும் உச்சரிக்கப்படுகின்றன. ஃபின்லாந்து வளைகுடா, நெவா பே மற்றும் நெவா நதி ஆகியவை பெரிதும் மாசுபட்டவை.  
பாதரசம் மற்றும் செம்பு, ஆர்கனோக்ளோரின் பூச்சிக்கொல்லிகள், பீனால்கள், பெட்ரோலிய பொருட்கள் மற்றும் பாலிசைக்லிக் ஆரோமாடிக் ஹைட்ரோகார்பன்கள் ஆகியவற்றால் குறிப்பிடத்தக்க மாசு இக்கடல் பகுதிகளில் ஏற்படுகிறது.
# பின்லாந்து வளைகுடா

## முக்கிய நகரங்கள்

- எஸ்பூ
- ஹமீனா
- ஹான்கோ
- ஹெல்சின்கி
- கிர்க்கோணுமி
- கோட்க்கா
- குரோன்ஸ்டாட்
- குந்தா
- லோக்ஸா
- லோமொனொசோவ்
- ப்ரிமோர்ஸ்க்
- செயின்ட் பீட்டர்ஸ்பர்க்
- செஸ்ட்ரோரெட்ஸ்க்
- சில்லாமே
- சோஸ்நோவி போர்
- டலின்
- வைபெர்க்
- செலெனோகொர்ஸ்க் மற்றும் பல.
# கொம்புப்பூச்சி

**கொம்புப்பூச்சி** (**Treehoppers** (more precisely **typical treehoppers** to distinguish them from the Aetalionidae) and **thorn bugs**) என்பவை மெம்ராசிடி என்னும் குடும்பத்தைச் சேர்ந்த ஒரு பூச்சிக் குழுவாகும். இதில் 3,200 இனங்களும், 400 பேரனங்களும் கண்டறியப்பட்டுள்ளன. இவை அண்டார்டிகா தவிர அனைத்து கண்டங்களிலும் காணப்படுகின்றன; இவற்றில் ஐரோப்பாவில் இருந்து மூன்று இனங்கள் மட்டும் அறியப்பட்டுள்ளன.
# கொம்புப்பூச்சி

## விளக்கம்

இவை தாவரச் சாறுண்ணிகள் ஆகும். முருங்கை உள்ளிட்ட மரங்களில் இந்த வகைப் பூச்சிகள் காணப்படும். இவை நம்ப முடியாத தொலைவுக்குத் தாவக்கூடியவை. இவற்றில் சில வகைகளின் உணர் கொம்புகள் மாட்டுக் கொம்புகளைப் போன்ற தோற்றத்திலும், சில வகைகளுக்கு தலையில் நீண்டிருக்கும் கொம்பு போன்ற பகுதி முள் போலவும் இருப்பதால் இவை கொம்புப்பூச்சி என்று அழைக்கப்படுகின்றன.
# பொட்டாசியம் ஐப்போகுளோரைட்டு

**பொட்டாசியம் ஐப்போகுளோரைட்டு** *(Potassium hypochlorite)* என்பது KClO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐப்போ குளோரசு அமிலத்தின் பொட்டாசியம் உப்பு பொட்டாசியம் ஐப்போகுளோரைட்டு எனப்படுகிறது. பல்வேறு வேறுபட்ட அடர்த்திகளில் இதைப் பயன்படுத்தப்படுகிறார்கள். பொதுவாக பெரும்பாலும் நீர்த்த தண்ணீர் கரைசலில் பொட்டாசியம் ஐப்போகுளோரைட்டு பயன்படுகிறது. வெளிர் சாம்பல் நிறத்தில் வலிமையான குளோரின் நெடியுடன் காணப்படும் இச்சேர்மம் தொற்று நீக்கியாகப் பயன்படுகிறது.
# பொட்டாசியம் ஐப்போகுளோரைட்டு

## தயாரிப்பு

பொட்டாசியம் ஐதராக்சைடு கரைசலுடன் குளோரின் சேர்த்து வினைபுரியச் செய்தால் பொட்டாசியம் ஐப்போகுளோரைட்டு உருவாகிறது .  
:Cl<sub>2</sub> + 2 KOH → KCl + KClO + H<sub>2</sub>O  
பாரம்பரியமான இத்தயாரிப்பு முறை முதன்முதலில் 1789 ஆம் ஆண்டில் கிளாடு இலூயிசு பெர்த்தோலெட்டு என்பவரால் பயன்படுத்தப்பட்டது .  
பொட்டாசியம் குளோரைடு கரைசலை மின்னாற்பகுப்பு செய்தும் பொட்டாசியம் ஐப்போகுளோரைட்டு தயாரிக்கலாம். இவ்விரு தயாரிப்பு முறைகளிலும், பொட்டாசியம் குளோரேட்டு சேர்மம் உருவாவதைத் தவிர்க்க வினைபடு பொருள்களின் கலவை குளிர்ச்சியான நிலையில் வைக்கப்படுகிறது.
# பொட்டாசியம் ஐப்போகுளோரைட்டு

## பயன்கள்

மேற்பரப்புகளைச் சுத்தம் செய்யவும் குடி தண்ணீரில் தொற்று நீக்கவும் பொட்டாசியம் ஐப்போகுளோரைட்டு பயன்படுத்தப்படுகிறது. ஏனெனில் இதன் சீரழிவில் சோடியம் குளோரைடுக்குப் பதிலாக பொட்டாசியம் குளோரைடை விட்டுச் செல்கிறது. வேளாண் துறையிலும் மண்ணுடன் பொட்டாசியம் சேர்ப்பது விரும்பப்படுகிறது .
# பொட்டாசியம் ஐப்போகுளோரைட்டு

## வரலாறு

பிரான்சு நாட்டின் பாரிசு நகர யாவெல் மாவட்டத்தில் அமைந்துள்ள கிளாடு இலூயிசு பெர்த்தோலெட்டு என்பவரின் ஆய்வகத்தில் 1789 ஆம் ஆண்டில் பொட்டாசியம் ஐப்போ குளோரைட்டு முதன்முதலில் தயாரிக்கப்பட்டது. குளோரின் வாயுவை பொட்டாசு கடுங்கார நீரில் செலுத்தி இதைத் தயாரித்தார். இம்முறையில் உருவான நீர்மம் யாவெல் நீர் என அழைக்கப்பட்டது. இக்கரைசல் பொட்டாசியம் ஐப்போகுளோரைட்டின் வலுவற்ற கரைசலாக இருந்தது. தயாரிப்பு முறையில் காணப்பட்ட இடர்பாடுகளால் பொட்டாசியத்திற்குப் பதிலாக சோடியம் தயாரிப்பு முறையில் பயன்படுத்தப்பட்டு சோடியம் ஐப்போகுளோரைட்டு தயாரிக்கப்பட்டு தற்போது பரவலாக தொற்று நீக்கியாகப் பயன்படுகிறது.
# பொட்டாசியம் ஐப்போகுளோரைட்டு

## நச்சியலும் பாதுகாப்பும்

சோடியம் ஐப்போகுளோரைட்டு போலவே பொடாசியம் ஐப்போகுளோரைட்டும் எரிச்சலூட்டும். தோல், கண்கள், சளிச்சவ்வு போன்றவற்றில் பட நேர்ந்தால் கடுமையான பாதிப்புகளை உண்டாக்கும் . பொட்டாசியம் ஐப்போகுளோரைட்டைச் சுவாசிக்க நேர்ந்தால் மூச்சுக்குழாயில் கடும் எரிச்சல், சுவாசிப்பதில் இடையூறு, நுரையீரல் நீர்க்கோர்வை போன்ற பாதிப்புகளும் அடர் கரைசலாக உட்செலுத்தப்பட்டால் உயிர் போகும் அபாயம் கூட உண்டாகலாம் .  
யூரியா, அமோனியம் உப்புகள் உள்ளிட்ட எண்ணற்ற வேதிப்பொருட்களுடன் வெடித்தலுடன் வினைபுரிகிறது என்றாலும், பொட்டாசியம் ஐப்போகுளோரைட்டை ஒரு வெடிபொருளாகவோ .
# தேன்கூடு வேலி

**தேனீ வேலி** அல்லது **தேன்கூடு வேலி** (**beehive fence)** என்பது யானைகளுக்கு இயற்கையாக தேனீக்களிடம் இருக்கும் அச்சத்தை அடிப்படையாகக் கொண்ட வேலி ஆகும்.  
இந்த வேலிகள் விளை நிலங்கள ஒட்டிய இடங்களிலே தரையில் இருந்து மார்பு வரையிலான உயரம்வரை தொட்டால் அசையும்படியான பெட்டியில் தேனீக்கள் வளர்கப்படுகின்றன இவ்வாறு ஒவ்வொரு 10 மீட்டர் இடைவெளியில் தேன் கூடுகள் நிறுவப்படுகின்றன. அந்தப் பெட்டிமீது கட்டப்பட்ட கயிற்றைக் கொண்டு வேலிபோல அமைக்கப்படுகிறது வேலியைத் தகர்க்க யானைகள் முயன்றால் தேனீக்கள் கிளர்ந்தெழுந்து யானைகளை அச்சுறுத்துகின்றள இதனால் விளைநிலங்களுக்குள் நுழைய எத்தனிக்கும் யானைகள் இந்தத் தேனீக்களைக் கண்டு விலகி ஓடி அப்பகுதியைத் தவிர்க்கிறன.  
இந்த அணுகுமுறை பெரும்பாலும் வெற்றி பெற்றுள்ளது, இதனால் மனிதர் யானை இடையிலான மோதல் 85% குறைந்துள்ளது.  
கென்யாவில் இயங்கும் ‘சேவ் தி எலிஃபன்ட்ஸ்’ என்ற இங்கிலாந்துத் தொண்டு நிறுவனத்தின் ஊழியர் லூசி இ. கிங் ‘தேனீ வேலி’ என்ற இந்த புதிய வழிமுறையைக் கண்டுபிடித்தார். யானைகள் ஒருவகையான மரத்தை மட்டும் புறக்கணிப்பதை கிங் கவனித்து. அந்த மரத்தைப் பார்த்த போது, அம்மரங்களில் தேனீக்கள் கூடுகட்டியிருந்தது கவனித்து இதைக் கண்டுபிடித்தார். இந்தக் கண்டுபிடிப்புக்காக இவருக்கு 2013 ஆண்டிற்கான செயின்ட் ஆண்ட்ரூஸ் சுற்றுச்சூழல் பரிசு வழங்கப்பட்டது.  
தான்சானியா, உகாண்டா, தென்னாப்பிரிக்கா உள்ளிட்ட ஒன்பது ஆப்பிரிக்க நாடுகளில் இந்த முறை வெற்றிகரமாகப் பயன்படுத்தப்பட்டுவருகிறது. பின்னர் இலங்கை, தாய்லாந்து ஆகிய நாடுகளில் இந்தத் திட்டம் நடைமுறைபடுத்தப்பட்டது. இந்தியாவில் கர்நாடகத்தின் கனரா மாவட்டத்திலும் கேரளத்தில் வயநாடு மாவட்டத்திலும் தேனீ வேலிகள் அமைக்கப்பட்டன. இந்த முறையை அடிப்படையாக வைத்துச் சில நாடுகளில் தேனீக்களின் ஒலியைப் பதிவுசெய்து அதை ஒலிப்பரப்புவதன் மூலம் யானைகள் விளைநிலங்களுக்கு வருவதைக் கட்டுப்படுத்தியுள்ளனர். இந்தியாவின் வடகிழக்கு மாநிலங்களில் தொடர்வண்டி விபத்துகளில் யானைகள் உயிரிழப்பதைத் தடுக்கும் விதமாக வடகிழக்கு எல்லைப்புற ரயில்வே, தேனீ ஒலியை எழுப்பும் ஒலிப்பெருக்கிகளை இந்தியாவில் முதல் முறையாக குவாஹட்டிக்கு அருகில் கமகியா, ஆஸாரா ஆகிய தொடர்வண்டி நிலையங்களில் நிறுவியுள்ளது.
# கோமாளி கிங்ஸ்

***கோமாளி கிங்ஸ்*** என்பது 2018 ஆம் ஆண்டில் வெளிவந்த இலங்கைத் தமிழ்த் திரைப்படம் ஆகும். கிங் இரத்தினத்தின் இயக்கத்திலும், கணேஷ் தேவநாயகம், பவதாரிணி ராஜசிங்கம், ஆர். செல்வகாந்தன் ஆகியோரின் கூட்டுத் தயாரிப்பிலும் வெளிவந்தது. கிங் இரத்தினம், தர்சன் தர்மராஜ், நிரஞ்சனி சண்முகராஜா ஆகியோர் முக்கிய பாத்திரங்களில் நடித்திருந்தனர்.
# எத்தில்டைகுளோரோ ஆர்சின்

**எத்தில்டைகுளோரோ ஆர்சின்** *(Ethyldichloroarsine)* என்பது C<sub>2</sub>H<sub>5</sub>AsCl<sub>2</sub> அல்லது CH3CH2AsCl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சில சம''யங்களில் இதை சுருக்கமாக ஆங்கிலத்தில் ஈடி என்பர். நிறமற்ற எளிதில் ஆவியாகும் தன்மை கொண்ட இச்சேர்மம், முதலாம் உலகப்போரின் போது வேதியியல் போரில் தோலில் கொப்புளம் உண்டாக்கும் வேதிப்பொருளாகப் பயன்படுத்தப்பட்டு வழக்கொழிந்துள்ளது. எத்தில்டைகுளோரோ ஆர்சின் மூலக்கூறு பட்டைக் கூம்பு வடிவில் Cl-As-Cl மற்றும் C-As-Cl கோணங்கள் 90° யை நெருங்கியனவாக உள்ளன.
# கோலிசோடா 2

**கோலிசோடா 2** (Goli Soda 2), என்பது 2018 ஆண்டைய தமிழ்த் திரைப்படமாகும். இப்படமானது விஜய் மில்டன் இயக்கத்திலும் ஒளிப்பதிவிலும், பாரத் சீனி தயாரிப்பில் உருவான தமிழ்த்திரைப்படம் ஆகும். விஜய் மில்டன் இயக்கத்தில் 2015இல் வெளிவந்த கோலிசோடா திரைப்படத்தின் இரண்டாம் பாகமே இத்திரைப்படம். சமுத்திரக்கனி, கௌதம் மேனன் ஆகியோர் துணைப்பாத்திரங்களிலும் ரோகிணி, சுபிக்சா, கிருஷ்ண கருப் ஆகியோர் முதன்மைப் பாத்திரங்களிலும் நடித்துள்ளனர். இத்திரைப்படம் அச்சு ராஜாமணி இசையிலும், தீபக்கின் படத்தொகுப்பிலும் 2018 சூன் 14 அன்று வெளியான தமிழ்த்திரைப்படம் ஆகும். 14 June 2018
# கோலிசோடா 2

## நடிப்பு

- சமுத்திரக்கனி
- செம்பன் வினோத் ஜோஸ்
- ரோகிணி
- சுபிக்சா
- கிருஷ்ண கருப்
- சரவணன் சுப்பையா
- பாரத் சீனி
- கௌதம் மேனன்
- ரேகா
- ரக்சிதா
# கோலிசோடா 2

## படப்பணிகள்

இயக்குநர் விஜய் மில்டன் முதன் முதலாக தமிழில் ஒலித்துளி இப்படத்திற்காக வெளியிட்டுள்ளார். 2014ஆம் ஆண்டில் வெளியான திரைப்படம் 'கோலி சோடா'. கோயம்பேட்டில் இருக்கும் சிறுவர்களில் வாழ்வு குறித்த இப்படம் வெற்றி பெற்றதால் தற்போது இந்த திரைப்படத்தின் இரண்டாம் பகுதியை இயக்கி வருகிறார் விஜய் மில்டன். இந்தப் படத்தின் முதல் சுவரொட்டியை நடிகர் சூர்யா வெளியிட்டார்.
இந்தப் படத்தின் திரை முன்னோட்டத்தில் கௌதம் மேனனின் குரல் இடம்பெற்றுள்ளது. இத்திரைப்படத்தில் மாறுபட்ட வேடத்தில் நடித்துள்ளார் கௌதம் மேனன்.
இப்படத்தின் திரை முன்னோட்டம் 14, பிப்ரவரி 2018இல் வெளியானது.
# கோலிசோடா 2

## இசை

இத்திரைப்படத்திற்கு அச்சு ராஜாமணி இசையமைத்துள்ளார்.
# பி. ஏ. கிருட்டிணன்

**பி. ஏ. கிருஷ்ணன்** ஒரு இந்திய எழுத்தாளர்ஆவார், இவர் தமிழ் மற்றும் ஆங்கிலம்இருமொழிகளிலும்எழுதுகிறார்.அவர் தனது வாழ்க்கையை, ஒரு இயற்பியல்ஆசிரியராகதொடங்கினார். பல ஆண்டுகள் இந்திய அரசாங்கத்தின்ஒரு அதிகாரியாக பணிபுரிந்தார்.30 ஆண்டுகளுக்கு பிறகு,ஒரு ஆராய்ச்சி நிறுவனத்தின் தலைமை நிர்வாக அதிகாரி பணியில் சேர்ந்தார். பின்னர் ஒரு பன்னாட்டு நிறுவனத்தின் மூத்த இயக்குநர் ஆனார்.
# பி. ஏ. கிருட்டிணன்

## எழுத்து

இவரதுபுகழ்பெற்றநாவல்கள் புலிநகக் கொன்றை மற்றும் கலங்கிய நதி. இவர்எழுதியமேற்கத்திய ஓவியங்கள் பற்றிய கட்டுரை காலச்சுவடு பதிப்பகத்தின் வெளியீடாக வந்தது. இவரதுஎழுத்து பல இந்திய நாளிதழ்களிலும்இலக்கியப்பத்திரிக்கைகளிலும் வெளிவந்து, பின்னர் அவைதொகுத்து வெளீயிடப்பட்டுள்ளது.அவற்றுள் புகழ்பெற்றவை,அக்கிரகாரத்தில்பெரியார் மற்றும் திரும்பிச் சென்ற தருணம். இவர்தமிழ் இலக்கியத்த தோட்டநிறுவனத்தின் விருதுக் குழுவில் ஒரு ஆலோசகராக உள்ளார்.
# பி. ஏ. கிருட்டிணன்

## குடும்பம்

கிருஷ்ணன் தற்போது மனைவி ரேவதியுடன்டெல்லியில்வசிக்கிறார். இவர்களது ஒரே மகன் சித்தார்த் கலிபோர்னியாவிலுள்ள ஸ்டார்ட்-அப் நிறுவனத்தில் பணிபுரிகிறார்.
# பி. ஏ. கிருட்டிணன்

## மேலும் பார்க்க

- இவரது வலைத்தளத்தில் அறிவியல் பற்றி எழுதியது : https://pakrishnan.com/2018/02/22/%E0%AE%85%E0%AE%B1%E0%AE%BF%E0%AE%B5%E0%AE%BF%E0%AE%AF%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%B1%E0%AE%BE%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%A9/
# உஃனிக்சு

**உஃனிக்சு**(Whonix) என்பது தனிநபர் உரிமையை அவருக்கு தெரியாதபடி பயன்படுத்தும் இணைய வெளியாளர்களைத் தடுக்கும் வல்லமைப் பொருந்தியது. இது ஒருவர் செயற்படும் கணினியின் ஐ. பி. முகவரியை மறைக்கும் திறன் மிக்கதாகும். மென்பொருளார்களால், இந்த லினக்சு வழங்கலின் கட்டகம் ஐயமுறப் படுகிறது. இதனை கணினியில் நிறுவாமல், அதனை வேற்சுவல் பொக்சு பதிப்பு வழியே நேரடியாகப் பயன்படுத்தலாம். அதற்குரிய பொதிகள் கிடைக்கின்றன.
# புளுட்டோனியம் எக்சாபுளோரைடு

**புளுட்டோனியம் எக்சாபுளோரைடு** *(Plutonium hexafluoride)* என்பது F<sub>6</sub>Pu என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளுட்டோனியத்தின் புளோரைடு உப்பான இச்சேர்மத்தை புளுட்டோனியத்தின் சீரொளி செறிவூட்டலுக்காக, குறிப்பாக கதிரியக்க யுரேனியத்திலிருந்து தூய புளுட்டோனியம்-239 உற்பத்தி செய்யப் பயன்படுத்துகிறார்கள். புளூடானியம்-240 இன் தன்னியக்க சிதைவு மூலம் உருவாகும் நியூட்ரான்களால் குறைவு-நிறை அணுக்கரு ஆயுத வடிவமைப்புகளின் முன்கூட்டிய தீப்பற்றலை தவிர்க்க தூய புளுட்டோனியம் தேவைப்படுகிறது.  
செம்பழுப்பு நிறத்தில் ஆவியாகக்கூடிய படிகத்திண்மமாக புளுட்டோனியம் எக்சாபுளோரைடு காணப்படுகிறது மற்றும் ஆவியாதல் வெப்பம் 7.4 கிலோகலோரி/மோல் என்று மதிப்பிடப்பட்டுள்ளது .
புளுட்டோனியம் டெட்ராபுளோரைடை தனிமநிலை புளோரின் போன்ற வலிமையான புளோரினேற்றும் முகவர்களைப் பயன்படுத்தி புளோரினேற்றம் செய்து புளுட்டோனியம் எக்சாபுளோரைடு தயாரிக்கப்படுகிறது .  
PuF<sub>4</sub> + F<sub>2</sub> → PuF<sub>6</sub>  
புளுட்டோனியம்(III) புளோரைடு அல்லது புளுட்டோனியம்(IV) ஆக்சைடை புளோரினேற்றம் செய்தும் புளுட்டோனியம் எக்சாபுளோரைடை தயாரிக்கலாம் . ஒரு வலிமையான புளோரினேற்றும் முகவராக ஐதரசன் புளோரைடு கருதப்பட்டாலும் புளோரினேற்றத்திற்கு அது போதுமானதாக இல்லை .  
அலைநீளம் 520 நானோமீட்டருக்கும் குறைவான லேசர் கதிர்வீச்சின் கீழ் புளுட்டோனியம் எக்சாபுளோரைடு புளுட்டோனியம் பெண்டாபுளோரைடு மற்றும் புளோரின் ஆக சிதைவடைகிறது . மேலும் அதிக கதிர்வீச்சுக்குப் பின்னர் இது புளுட்டோனியம் டெட்ராபுளோரைடாகச் சிதைவடைகிறது .
# நெப்டியூனியம் எக்சாபுளோரைடு

**நெப்டியூனியம் எக்சாபுளோரைடு** *(Neptunium hexafluoride)* என்பது NpF<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியத்தின் புளோரைடு உப்பான இச்சேர்மம் ஆரஞ்சு நிறத்துடன் ஆவியாகக்கூடிய படிகத் திண்மமாகக் காணப்படுகிறது.  
:NpF<sub>4</sub> + F<sub>2</sub> → NpF<sub>6</sub>  
நெப்டியூனியம்(III) புளோரைடை புளோரினேற்றம் செய்தும் நெப்டியூனியம் எக்சாபுளோரைடு தயாரிக்கப்படுகிறது  
:2 NpF<sub>3</sub> + 3 F<sub>2</sub> → 2 NpF<sub>6</sub>
# நெப்டியூனியம்(V) புளோரைடு

**நெப்டியூனியம்(V) புளோரைடு** (*neptunium(V) fluoride*) அல்லது **நெப்டியூனியம் பெண்டாபுளோரைடு** (*neptunium pentafluoride*) என்பது NpF<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் பெண்டாபுளோரைடு என்ற பெயராலும் இதை அழைக்கலாம்.
# நெப்டியூனியம்(V) புளோரைடு

## தயாரிப்பு

நெப்டியூனியம்(VI) புளோரைடுடன் அயோடின் சேர்த்து வினைபுரியச் செய்வதன் மூலம் நெப்டியூனியம்(V) புளோரைடு தயாரிக்கலாம் :  
:10 NpF<sub>6</sub> + I2 → 10 NpF<sub>5</sub> + 2 IF<sub>5</sub>
# நெப்டியூனியம்(V) புளோரைடு

## பண்புகள்

318 ° செல்சியசு வெப்பநிலையில் நெப்டியூனியம்(V) புளோரைடு வெப்பச் சிதைவு அடைந்து நெப்டியூனியம்(VI) புளோரைடும் நெப்டியூனியம்(IV) புளோரைடும் உருவாகின்றன. இது யுரேனியம்(VI) புளோரைடுக்கு எதிர்மறையான பண்பாகும். போரான் டிரைகுளோரைடுடன் நெப்டியூனியம்(V) புளோரைடு வினைபுரிவதில்லை மாறாக இது நீரற்ற ஐதரசன் புளோரைடிலுள்ள இலித்தியம் புளோரைடுடன் வினைபுரிந்து LiNpF6 சேர்மத்தைக் கொடுக்கிறது.
# சவ்காத் மிர்சியோயெவ்

**சவ்காத் மிரொமோனொவிச் மிர்சியோயெவ்** (*Shavkat Miromonovich Mirziyoyev*, ; பிறப்பு: 24 சூலை 1957) உசுபெக்கிசுத்தானின் அரசியல்வாதி ஆவார். இவர் 2016 ஆம் ஆண்டு முதல் அந்நாட்டின் அரசுத்தலைவராகப் பதவியில் உள்ளார். முன்னதாக இவர் 2003 முதல் அந்நாட்டின் பிரதமராகவும் பதவியில் இருந்தார். to 2016.  
உசுப்பெகிசுத்தானின் 1வது அரசுத்தலைவர் இசுலாம் காிமோவ் இறந்த பின்னர், இவர் 2016 செப்டம்பர் 8 முதல் நாட்டின் இடைக்கால அரசுத்தலைவராக நாடாளுமன்றத்தால் நியமிக்கப்பட்டார். பின்னர் தேர்தலில் போட்டியிட்டு 88.6% வாக்குகளைப் பெற்று 2வது அரசுத்தலைவராக 2016 திசம்பர் 14 இல் பதவியேற்றார். அக்டோபர் 2021 இல், உஸ்பெகிஸ்தானின் ஜனாதிபதியாக ஷவ்கத் மிர்சியோயேவ் மீண்டும் தேர்ந்தெடுக்கப்பட்டார்.
# நெப்டியூனியம்(III) புளோரைடு

**நெப்டியூனியம்(III) புளோரைடு** *(Neptunium(III) fluoride)* என்பது NpF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் டிரைபுளோரைடு அல்லது நெப்டியூனியம் முப்புளோரைடு என்ற பெயராலும் இதை அழைக்கலாம்.
# நெப்டியூனியம்(III) புளோரைடு

## தயாரிப்பு

500 ° செல்சியசு வெப்பநிலையில்:நெப்டியூனியம் டையாக்சைடுடன் ஐதரசன் மற்றும் ஐதரசன் புளோரைடு வாயுக் கலவையை சேர்த்து வினைபுரியச் செய்தால் நெப்டியூனியம்(III) புளோரைடு உருவாகிறது.  
:2 NpO<sub>2</sub> + H<sub>2</sub> + 6 HF → 2 NpF<sub>3</sub> + 4 H<sub>2</sub>O
# நெப்டியூனியம்(IV) புளோரைடு

**நெப்டியூனியம்(IV) புளோரைடு** *(Neptunium(IV) fluoride)* என்பது NpF<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் டெட்ராபுளோரைடு என்ற பெயராலும் இதை அழைக்கலாம்.
# நெப்டியூனியம்(IV) புளோரைடு

## தயாரிப்பு

500 ° செல்சியசு வெப்பநிலையில் நெப்டியூனியம்(III) புளோரைடு அல்லது நெப்டியூனியம் டையாக்சைடுடன் ஆக்சிசன் மற்றும் ஐதரசன் புளோரைடு வாயுக் கலவையை சேர்த்து வினைபுரியச் செய்தால் நெப்டியூனியம்(IV) புளோரைடு உருவாகிறது:  
:4 NpF<sub>3</sub> + O<sub>2</sub> + 4 HF → 4 NpF<sub>4</sub> + 2 H<sub>2</sub>O  
நெப்டியூனியம் டையாக்சைடுடன் ஐதரசன் புளோரைடு வாயுவைச் சேர்த்து வினைபுரியச் செய்தாலும் நெப்டியூனியம்(IV) புளோரைடு தயாரிக்கலாம் :  
:NpO<sub>2</sub> + 4 HF → NpF<sub>4</sub> + 2 H<sub>2</sub>O
# டரிஃப்

**டரிஃப்** (*Turriff*) என்பது ஸ்காட்லாந்தின் அபெர்டென்சேரில் உள்ள ஒரு நகர மற்றும் சிவில் திருச்சபை ஆகும். இது கடல் மட்டத்திலிருந்து 166 அடி (51 மீ) உயரத்தில் டெவெரோன் நதியின் மீது அமைந்துள்ளது. மேலும் இங்கு 5,708 மக்கள் வாழ்கின்றனர். அன்றாட பேச்சு வழக்கில் ஸ்காட்டிஷ் மொழியில் அதன் பெயர் துர்ரா, இது ஸ்காட்டிஷ் சாதாரண பேச்சு வழக்கு உச்சரிப்பிலிருந்து பெறப்படுகிறது.
# டரிஃப்

## சேவைகள் மற்றும் வசதிகள்

டர்ரிஃப் ஒரு ஆரம்ப பள்ளி, ஒரு முதன்மை பள்ளி மற்றும் ஒரு இரண்டாம்நிலை பள்ளி (டர்ரிஃப் அகாடமி) ஆகியவற்றைக் கொண்டுள்ளது.டர்ரிஃப் முதன்மை பள்ளி என்பது பழைய மார்க்கெட்டில் ஆரம்ப பள்ளிக்கு மாற்றப்பட்டு, ஆகஸ்ட் 22, 2017 அன்று மாணவர்களுக்கு திறக்கப்பட்டது. கம்மின்ஸ்டவுன், ஃபைவே மற்றும் கிங் எட்வர்ட் ஆகிய கிராமங்கள் உட்பட சுற்றியுள்ள பகுதிகளிலுள்ள மக்கள் இரண்டாம்நிலைப் பள்ளியை பயன்படுத்துகின்றனர்.  
பாங்க் ஆஃப் ஸ்காட்லாந்து, ராயல் பாங்க் ஆஃப் ஸ்காட்லாந்து, சான்டாண்டர் யுகே (முன்னர் அலையன்ஸ் & லெய்செஸ்டர்), க்ளைடெஸ்டேல் வங்கி மற்றும் டிஎஸ்.பி ஆகிய வங்கிகளுக்கு இந்நகரத்தில் கிளைகள் உள்ளன. முக்கிய பல்பொருள் அங்காடி சங்கிலிகள் டெஸ்கோ (அதன் வளாகத்தில் முன்னர் பிரஸ்டோ, கேட்வே மற்றும் சோமர்ஃபீல்ட் ஆகியவற்றால் ஆக்கிரமிக்கப்பட்டது) மற்றும் கூட்டுறவு உணவு மற்றும் இரண்டு விநியோக மருந்துகளைக் கொண்ட பல சிறப்பு கடைகள் உள்ளன. நகரத்தில் ஒரு நூலகம், ஒரு விளையாட்டு மையம் மற்றும் நீச்சல் குளம் உள்ளது. இது டர்பிர்ப் குடிசை மருத்துவமனையால் வழங்கப்படுகிறது. 2013 அக்டோபரில், அபெர்டென்ஷயர் கவுன்சில், பொது சமூக மையமாகப் பயன்படுத்த ஒரு தன்னார்வ குழுவுக்கு மாநகராட்சி கட்டிடத்தை (முன்னர் கவுன்சிலிங் அலுவலகங்களைப் பயன்படுத்தியது) ஆக்கிரமித்து உரிமத்தை அங்கீகரித்தது.  
டர்ரிஃப் யுனைட்டெட் F.C. என அழைக்கப்படும் பாரம்பரிய கால்பந்து கிளப் உள்ளது. 26 பிப்ரவரி 2009 இல் உறுப்பினராக வாக்களித்ததன் மூலம் இப்போது ஹைலேண்ட் லீக்கில் விளையாடுகிறார். டர்ரிஃப் லேடிஸ் SWFL இரண்டாம் பிரிவில் விளையாடும் மற்றும் அஃபா பிரிவு இரண்டில் நடிக்கும் ஒரு அமெச்சூர் கிளப், டர்ரிஃப் திஸ்டில் உள்ளது.  
ஸ்காட்லாந்தின் மிகப்பெரிய இரண்டு நாள் விவசாய நிகழ்ச்சியாக "டர்ரிஃப் ஷோ", திங்கள், ஞாயிற்றுக்கிழமைகளில் கொண்டடபடுகின்றது. மேலும் திங்களன்று நகரத்தில் உள்ளூர் விடுமுறை தினமாக ஆண்டுதோறும் அறிவிகபடுகின்றது. இந்த நிகழ்ச்சி 2014 ஆம் ஆண்டில் 150 வது ஆண்டு நிறைவைக் கொண்டாடியது, அபொழுது ராணி இரண்டாம் எலிசபெத் சிறப்பு விருந்தினராக கலந்துகொண்டார்.  
இந்நகரில் வாராந்திர செய்தித்தாள், மற்றும் டர்ரிஃப் விளம்பரதாரர் நிலையமும் உள்ளது. இந்நிறுவனம் 1933 ஆம் ஆண்டில் நிறுவப்பட்டது. மேலும் பொதுவாக தி ஸ்வேக் என்ற புனைப்பெயரால் அழைகபடுகின்றது.
# டரிஃப்

## வரலாறு

வரலாற்று ரீதியாக, டர்ரிஃப் விவசாய வர்த்தகத்திற்கான ஒரு முக்கிய மையமாக இருந்தது.
# திரான்சாக்சியானா

**திரான்சாக்சியானா** (*Transoxiana*) அல்லது **திரான்சாக்சானியா** (*Transoxania*), (**மாவரான்னகர்**, *Mā warāʼ an-Nahr*), , **பராவுத்** (*Farārūd*) என்பது நடு ஆசியாவின் ஒரு பகுதியான (இன்றைய) உசுபெக்கிசுத்தான், தஜிகிஸ்தான், தெற்கு கிர்கிசுத்தான், தென்மேற்கு கசக்கஸ்தான் ஆகிய பிரதேசங்களைக் குறிக்கும் பண்டைய பெயராகும். புவியியல்படி, இப்பிராந்தியம் ஆமூ தாரியா, சிர் தாரியா ஆகிய ஆறுகளுக்கிடையே அமைந்துள்ளது. உரோமர்கள் இதனை **திரான்சாக்சானியா** (ஆமூ தாரியாவிற்கு அப்பாலுள்ள நிலம்) எனவும், அராபியர்கள் **மாவரான்னகர்** (ஆற்றிற்கு அப்பாலுள்ள நிலம்), ஈரானியர் **துரான்** எனவும் அழைத்தனர்.  
இப்பகுதி பாரசீகத்தின் அகாமனிசிய வம்சத்தின் சோக்தியானா என அழைக்கப்பட்ட மாகாண ஆட்சியின் ஒன்றாக இருந்தது. ஆரம்பகால அராபிய புவியியலாளர்கள் இதனை "பிலாத் அல்-துர்க் (*Bilād al-Turk") அல்லது "துருக்கிஸ்தான்" (*Turkestan'', துருக்கியரின் நிலங்கள்) என அழைத்தனர்.
# அடால்ஃப் எங்ளர்

**எயின்ரிச் கசுடாவ் அடால்ஃப் எங்ளர்** *(Heinrich Gustav Adolf Engler)* என்பவர் 25 மார்ச்சு 1844 – முதல் 10 அக்டோபர் 1930 வரையிலான காலத்தில் வாழ்ந்த செருமன் நாட்டு தாவரவியல் அறிஞர் ஆவார். தாவரவகைப்பாட்டியல் மற்றும் தாவரப்புவியியல் ஆய்வுகளுக்காக இவர் நன்கு அறியப்படுகிறார்.  
இக்காலத்திலும் கூட தாவர வகைப்படுத்தலின் எங்ளர் வகைப்பாடு பல மூலிகை ஆய்வர்களாலும் தாவரவியல் வல்லுநர்களாலும் பல கையேடுகளில் பயன்படுத்தப்பட்டு வருகிறது. பாசிகள் தொடங்கி பூக்கும் தாவரங்கள் வரை விரிவான முறையில் வகைப்படுத்த வகை செய்யும் ஒரே வகைப்பாட்டு முறையாக எங்ளர் வகைப்பாட்டு முறை கருதப்படுகிறது .  
1889-1921 ஆம் ஆண்டு வரை பெர்லினில் உள்ள தாவரவியல் பூங்காவின் இயக்குநராகவும், பேராசிரியராகவும் எங்ளர் பணியாற்றினார். அப்போது இவருக்கு உலகின் பல பகுதிகளிலும் உள்ள உயிருள்ள தாவரங்களையும் வாழ்ந்து மடிந்த தொல்லுயிர்ப்படிவத் தாவரங்களையும் நுணுகி ஆராயும் வாய்ப்புக் கிடைத்தது, இந்தக் கால இடைவெளியின் போது தாவரப்புவியியல் தொடர்பான பல கட்டுரைகளை எழுதினார். இவருடைய புத்தகங்களை விளக்குவதற்கு பல்வேறு ஓவியர்களைப் பயன்படுத்தினார். குறிப்பாக 1864-1939 காலத்தில் வாழ்ந்த யோசப் போல் என்ற மரச்செதுக்கு ஓவியர் முக்கியமானவர் ஆவார். ஓவியர் போலின் திறமை எங்ளரின் கவனத்தை ஈர்த்தது, இவர்களின் 40 ஆண்டுகால ஒத்துழைப்பும் துவங்கியது. இவர்தம் நுண்ணிய தொடர்ந்த ஆராய்ச்சித் திறமை காரணமாக உலகில் உள்ள பலவகையான தாவரங்களையும் இனம் கண்டு பிடிக்கத் தகுந்ததொரு விரிவான இயற்கை வகைப் பாட்டுத் தொகுப்பையும் உருவாக்கினார். தி நேச்சரலிசென் பிளான்சென் என்ற இவ்வகைப்பாட்டுத் தொகுப்புக்குத் தேவையான 33000 வரைபடங்களை போல் வரைந்து கொடுத்தார். டேசு பிப்ளான்சென்ரெய்ச்சு (1900–1953), டைபிப்ளான்சென்வெல்ட்டு ஆப்ரிக்காசு (1908–1910), மோன்போர்டியன் ஆப்ரிக்கானிச்சர் (1898-1904) மற்றும் பல ஓவியர்களையும் இவர் பயன்படுத்திக் கொண்டார் .
# அடால்ஃப் எங்ளர்

## வாழ்க்கை வரலாறு

எயின்ரிச் கசுடாவ் அடால்ஃப் எங்ளர் செருமானிய நாட்டில் உள்ள சாகன் என்னும் இடத்தில் 1844 இல் பிறந்தார். 1930 ஆம் ஆண்டு அக்டோபர் மாதம் 10 ஆம் நாள் பெர்லினில் இறந்தார்.  
1866 ஆம் ஆண்டில் பிரசுலாவ் பல்கலைக் கழகத்தில் முனைவர் பட்டம் பெற்றார். பின்னர் சிலகாலம் பல்கலைக் கழகங்களில் விரிவுரையாளராக இருந்தார். 1889-1921 ஆம் ஆண்டு வரை பெர்லினில் உள்ள தாவரவியல் பூங்காவின் இயக்குநராகவும், பேராசிரியராகவும் பணியாற்றினார். அப்போது இவருக்கு உலகின் பல பகுதிகளிலும் உள்ள உயிருள்ள தாவரங்களையும் முன்னர் வாழ்ந்து மடிந்த தொல்லுயிர்ப்படிவத் தாவரங்களையும் நுணுகி ஆராயும் வாய்ப்புக் கிடைத்தது.  
உலகின் பல பகுதிகளுக்கும் பயணம் செய்த இவர் தாவரப் பரவலின் அறிந்து தன்னுடைய அறிவைப் பெருக்கிக் கொண்டார்.
# அடால்ஃப் எங்ளர்

## பணிகள்

உறவுமுறைகளை அடிப்படையாகக் கொண்ட பயன்பாடு, செயல்திறம் ஆகியவற்றை விளக்கும் படிமலர்ச்சிக் கருத்துக்களுக்கு இணைந்த ஒர் இயற்கை வகைப்பாட்டுத் தொகுப்பை உருவாக்கினார். தாவரங்கள் அனைத்தையும் குடும்பங்கள், துறைகள் என வகைப்படுத்தினார். நுட்பமான விவரங்களைத் தருவதிலும் பெரும் தொகுதிகளின் பெயரிடுமுறையிலும் இவரின் வகைப்பாடு சிறந்திருக்கிறது. இவரின் வகைப்பாட்டியல் தொகுப்பை முதன் முதலில் உண்டான மரபுவழி வகைப்பாடு எனக்கூறலாம்.
# அடால்ஃப் எங்ளர்

## பரிசும் பெருமையும்

1913 ஆம் ஆண்டில் இவருக்கு லின்னேயன் பதக்கம் வழங்கப்பட்டது. அனைத்துலக தாவர வகைப்பாட்டியல் குழுமம் 1986 இல் தாவர வகைபாட்டியலில் சிறந்தவர்களுக்கு வழங்க எங்களர் பதக்கம் என்ற பரிசை உருவாக்கி நிர்வகிக்கிறது .
# பல்லவன் அதிவேக விரைவு வண்டி

**பல்லவன் அதிவேக விரைவுவண்டி** (*Pallavan Super-fast Express*) காரைக்குடியிலிருந்து சென்னை எழும்பூர் வரை இயங்கும் அதிவேக விரைவுவண்டியாகும். இது திருச்சிராப்பள்ளி, அரியலூர், விருத்தாச்சலம், விழுப்புரம், செங்கல்பட்டு, தாம்பரம் ஆகியவை இதன் வழித்தடமாகும். 426 கி.மீ. தூரத்தை 06 மணி 50 நிமிடங்களில் கடக்கிறது.
# பல்லவன் அதிவேக விரைவு வண்டி

## வரலாறு

1984 ஆம் ஆண்டு ஆகஸ்டு மாதம் 15 ம் தேதி சென்னை மற்றும் திருச்சி இடையே விரைவுவண்டி அறிமுகப்படுத்தப்பட்டது. பின்னர், காரைக்குடி வரை நீட்டிக்கப்பட்டது. இது செப்டம்பர் 1, 2013 ஆண்டு முதல் அமலுக்கு வந்தது. இந்த வண்டியானது காரைக்குடியிலிருந்து திருச்சிராப்பள்ளி சந்திப்பு திருச்சிராப்பள்ளி நகரை மையமாகக் கொண்டு சென்னை எழும்பூருக்கு செல்கிறது. இது தமிழகத்தின் முக்கிய பிரபலமான ரயில்களுள் ஒன்றாக திகழ்கிறது.
# பல்லவன் அதிவேக விரைவு வண்டி

## அட்டவணை

| நிலையம் | நிலையக்குறியீடு | வருகை | புறப்பாடு | நாள் |
| --- | --- | --- | --- | --- |
| **சென்னை எழும்பூர்** | MS | **புறப்படும் இடம்** | 15:45 |  |
| தாம்பரம் | TBM | 16:13 | 16:15 |  |
| செங்கல்பட்டு சந்திப்பு | CGL | 16:43 | 16:45 |  |
| மேல்மருவத்தூர் | MLMR | 17:08 | 17:10 |  |
| விழுப்புரம் சந்திப்பு | VM | 18:00 | 18:05 |  |
| விருத்தாச்சலம் சந்திப்பு | VRI | 18:45 | 18:47 |  |
| அரியலூர் | ALU | 19:21 | 19:22 |  |
| லால்குடி | LLI | 19:49 | 19:50 |  |
| ஸ்ரீரங்கம் | SRGM | 20:06 | 20:08 |  |
| பொன்மலை | GOC | 20:19 | 20:20 |  |
| **திருச்சிராப்பள்ளி சந்திப்பு** | TPJ | 20:40 | 20:45 |  |
| புதுக்கோட்டை | PDKT | 21:43 | 21:45 |  |
| **காரைக்குடி சந்திப்பு** | KKDI | 21:15 | **DEST** |  |
| **காரைக்குடி சந்திப்பு** | KKDI | **SOURCE** | 05:35 |  |
| புதுக்கோட்டை | PDKT | 05:58 | 06:00 |  |
| **திருச்சிராப்பள்ளி சந்திப்பு** | TPJ | 06:50 | 06:55 |  |
| ஸ்ரீரங்கம் | SRGM | 07:15 | 07:17 |  |
| லால்குடி | LLI | 07:32 | 07:33 |  |
| அரியலூர் | ALU | 08:05 | 08:06 |  |
| விருத்தாச்சலம் சந்திப்பு | VRI | 08:38 | 08:40 |  |
| விழுப்புரம் சந்திப்பு | VM | 09:28 | 09:30 |  |
| மேல்மருவத்தூர் | MLMR | 10:18 | 10:20 |  |
| செங்கல்பட்டு சந்திப்பு | CGL | 10:48 | 10:50 |  |
| தாம்பரம் | TBM | 11:18 | 11:20 |  |
| **சென்னை எழும்பூர்** | MS | 12:15 | **DEST** | } |
# பல்லவன் அதிவேக விரைவு வண்டி

## விசைப்பொறி

பல்லவன் அதிவேக விரைவு வண்டி சென்னை எழும்பூரில் இருந்து காரைக்குடிக்கு **WAP-7** எனும் **6350HP திறன் கொண்ட அதிகவேக மின்சார எஞ்ஜின்** கொண்டு இயக்குப்படுகிறது.
# பல்லவன் அதிவேக விரைவு வண்டி

## பெட்டி வரிசை

சென்னை எழும்பூர் - காரைக்குடி பல்லவன் அதிவேக விரைவு வண்டி பெட்டி வரிசை  
| <span>Loco</span> | <span>1</span> | 2 | <span>3</span> | <span>4</span> | <span>5</span> | 6 | 7 | 8 | 9 | 10 | 11 | 12 | <span>13</span> | 14 | 15 | 16 | 17 | 18 | 19 | 20 | 21 | <span>22</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | UR | C1 | C2 | C3 | D1 | D2 | D3 | D4 | D5 | D6 | D7 | PC | D8 | D9 | D10 | D11 | D12 | D13 | UR | UR | EOG | } |  
முதலில் பல்லவன் அதிவேக விரைவு வண்டி 1954ல் சென்னையிலிருந்து திருச்சிராப்பள்ளிக்கு YDM-4 எனும் குறுகிய இருப்புபாதையில் ஒடக்கூடிய டீசல் எஞ்ஜின் பொருத்தப்பட்டு ஒடியது.  
பிறகு, 1999ல் இந்த இரயில் அகல இருப்புபாதைக்கு மாற்றப்பட்டு WDM-3A, WDM-3A எனும் 3100HP திறன் கொண்ட பச்சை நிற டீசல் எஞ்ஜின் பொருத்தப்பட்டு ஒடியது.  
2012 முழுவதும் மின்யமாக்கப்பட்ட பிறகு, அரக்கோணம், ஈரோடு மின்சார எஞ்சின் பணிமனையிலிருந்து WAP-4 எனும் மின்சார எஞ்ஜின் பொருத்தப்பட்டு சென்னைக்கும் திருச்சிராப்பள்ளிக்கும் இடையே ஒடியது. அதன் பிறகு திருச்சியிலிருந்து காரைக்குடிக்கு WDP-4D எனப்படும் அதிக சக்கி வாய்ந்த டீசல் எஞ்ஜின் பொருத்தப்பட்டு ஒடியது.  
இதன் பெட்டிகள் மதுரை - சென்னை வைகை அதிவேக விரைவு வண்டியுடன் பரிமாற்றத்தில் உள்ளது.
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

வேங்கைத் திட்டம் கட்டுரைப் போட்டியின் கீழ், உருவாக்க/விரிவாக்க வேண்டிய கட்டுரைகளின் தலைப்புகளைக் கீழே காணலாம். இந்தப் பட்டியல்களில் இருந்து உங்களுக்கு விருப்பமான தலைப்பில் கட்டுரை எழுதலாம்.
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

## உலகளாவிய தலைப்புகள்

- **ஒவ்வொரு விக்கிப்பீடியாவிலும் இருக்க வேண்டிய 10,000 கட்டுரைகள்**
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

## இந்தியா தொடர்பான தலைப்புகள்

- **ஒவ்வொரு இந்திய மொழி விக்கிப்பீடியாவிலும் இருக்க வேண்டிய கட்டுரைகள்**
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

## தமிழர் தொடர்பான தலைப்புகள்

- **தமிழக வரலாறு தொடர்புடைய தலைப்புகள்**.
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

## ஆங்கில விக்கிப்பீடியா வாசிப்பு அடிப்படையிலான தலைப்புகள்

இவை தமிழகப் பகுதியில் இருந்து அதிகம் படிக்கப்படும் ஆங்கில விக்கிப்பீடியா கட்டுரைகள். இவை இரு பிரிவுகளாக பிரிக்கப்பட்டுள்ளன.  
- **துறை சார் தலைப்புகள்** - பெண்கள், உடல்நலம், அறிவியல் மற்றும் நுட்பம், வரலாறு மற்றும் புவியியல், கலை மற்றும் அறிவியல் என்று குறிப்பிட்ட பகுப்புகளில் கவனம் செலுத்தி இப்பட்டியல் தொகுக்கப்பட்டுள்ளது.
- **பரவலர் தலைப்புகள்** - திரைப்படங்கள், நடிகர்கள், பாடகர்கள் போன்ற பரவலான ஈடுபாடுள்ள தலைப்புகளில் கட்டுரைகளை எழுத விரும்புவோர் இந்தப் பட்டியலைக் காண்க. இந்தத் தனிப்பட்டியலே முன்பு கொடுக்கபட்டிருந்த 2000 தலைப்புகள் பட்டியல். உங்கள் ஆர்வத்தின் அடிப்படையில் இவ்விரண்டு பட்டியல்களில் இருந்தும் கட்டுரைகளை எழுதலாம்.
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்

## ஆங்கில விக்கிப்பீடியா வாசிப்பு அடிப்படையிலான தலைப்புகள்

### துறை சார் தலைப்புகள்
# சாவக்காடு கடற்கரை

**சாவக்காடு கடற்கரை** *(Chavakkad Beach)* இந்தியாவின் கேரளா மாநிலத்தில் உள்ள திருச்சூர் மாவட்டம் சாவக்காடு நகராட்சியில் அமைந்துள்ள ஒரு கடற்கரையாகும். அரபிக் கடல் கரையோரத்தில் இக்கடற்கரை உள்நாட்டு சுற்றுலா பயணிகள் மற்றும் உள்ளூர் மக்களை ஈர்க்கின்ற வகையில் அமைந்துள்ளது. குருவாயூர் என்னும் இடத்தில் அமைந்துள்ள புகழ்பெற்ற குருவாயூர் சிறீகிருட்டிணா கோயிலிலிருந்து 5 கிலோமீட்டர் தொலைவில் இந்த கடற்கரை அமைந்துள்ளது. இந்த கடற்கரையில் நதி சமுத்திரத்தைச் சந்திக்கும் கழிமுகம் உள்ளது. இச் சந்திப்புப் புள்ளியை மலையாளத்தில் ஆழிமோகம் என்று அழைக்கப்படுகிறது. சாவக்காடு கடற்கரை கேரளாவின் பிரபலமான கடற்கரைகளில் ஒன்றாக கருதப்படுகிறது. ஏனெனில் இந்த கடற்கரை உள்ளூர் சுற்றுலாப்பயணிகளால் முழுமையாகக் கண்டுபிடிக்கப்படவில்லை .
# சாவக்காடு கடற்கரை

## எப்படிச் செல்வது

### சாலை வழி

- இந்திய தேசிய நெடுஞ்சாலை 17 சாவக்காடு நகரம் வழியாக செல்கிறது. தெற்கில் கொச்சியிலிருந்து மலபார் வழியாக வடக்கு நோக்கி மங்களூருக்குச் செல்கிறது.
- சாவக்காடு நகரில் உள்ள தனியார் பேருந்து நிலையத்தில் இருந்து திருச்சூர், கொச்சி, குருவாயூர், கோழிக்கோடு மற்றும் பொன்னானி ஆகிய ஊர்களுக்கு பேருந்துகள் செல்கின்றன.
- கேரள மாநில போக்குவரத்து கழக பேருந்துகள் குருவாயூரிலிருந்து சாவக்காடு வழியாக கோழிக்கோடு நகரத்தை கடந்து செல்கின்றன.
- சாவக்காடு நகரமெங்கும் வாடகை ஆட்டோக்கள் வலம் வருகின்றன.
# சாவக்காடு கடற்கரை

## எப்படிச் செல்வது

### இரயில் வழி

- சாவக்காடு கடற்கரைக்கு அருகில் குருவாயூர் இரயில் நிலையம் உள்ளது. திரிச்சூர் இரயில் நிலையத்திலிருந்து தொடங்கும் இந்த பாதை குருவாயூரில் முடிவடைகிறது. எர்ணாகுளம் இரயில் நிலையத்திற்கு ஒரு பயணிகள் இரயிலும் திருச்சூர் இரயில் நிலையத்திற்கு ஒரு பயணிகள் இரயிலும் இயக்கப்படுகின்றன. சென்னை நகருக்கு ஒரு விரைவு இரயிலும் செல்கிறது.
- தென்னிந்திய மற்றும் வட இந்திய நெடுந்தொலைவு இரயில்களைப் பெறக்கூடிய முக்கிய இரயில் நிலையமாக திருச்சூர் இரயில் நிலையம்,திகழ்கிறது.
# சாவக்காடு கடற்கரை

## எப்படிச் செல்வது

### வான் வழி

- சாவக்காடு கடற்கரைக்கு அருகில் கொச்சி சர்வதேச விமான நிலையம் 80 கி.மீ. தொலைவில் அமைந்துள்ளது. இங்கிருந்து உள்நாட்டு மற்றும் சர்வதேச விமானங்கள் கிடைக்கின்றன.
- சாவக்காடு கடற்கரையில் இருந்து கோழிக்கோடு சர்வதேச விமான நிலையம் சுமார் 104 கிலோமீட்டர் தொலைவில் உள்ளது.
# யான்டெக்சு பரவுசர்

**யான்டெக்சு பௌரவுசர்** (ரஷ்யா:Яндекс браузер, ) என்ற இலவசமென்பொருள், வின்டோசிற்கான இணைய உலாவிகளில் ஒன்றாகும். இது இரசிய மென்பொருள் நிரலாளர்களால் உருவாக்கப்பட்டுள்ளது. திறநிலை உலாவியான குரோமியம் என்பதையும் அடிப்படையாகக் கொண்டு உருவாக்கப்பட்டுள்ளது. இது யான்டெக்சு இணையப் பாதுகாப்பினைக் கொண்டு, தனிநபர் உரிமையைப் பாதுகாக்கிறது. பதிவிறக்கம் செய்த கோப்புகளை, காசுபெர்சுகி மென்பொருளால் ஆராய்ந்து பாதுகாப்பு அளிக்கிறது. ஒபேரா உலாவியின் வேகநுட்பத்தைப் பயன்படுத்துவதாகவும், இதன் கட்டக நிறுவனம் கூறுகிறது.
# பார்ச்சூன் இந்தியா 500

| டாப் 10 நிறுவனங்கள் பட்டியலில் |  |
| --- | --- |
| <small>பார்ச்சூன் இந்தியா அதிகாரப்பூர்வ இணையதளம் </small> | } |
|}  
**பார்ச்சூன் இந்தியா 500** தகுதிவரிசை என்பதுசமீபத்தியவிற்பனைமற்றும் மொத்தவருவாயின்அடிப்படையில் இந்தியாவிலுள்ள முதல் 500 பெரும் நிறுவனங்களின்தொகுப்பாகும். இந்ததகுதிவரிசைஆண்டுதோறும்*பார்ச்சூன்* பத்திரிகையினால் வெளியீடப்படுகிறது. **பார்ச்சூன் இந்தியாவானது,**சீனா, துருக்கி, கொரியா, இந்தோனேசியா,கீரிஸ் ஆகியநாடுகளின் உள்ளூர்பதிப்புகளைப் தொடர்ந்து வெளிவரும்ஆறாவது சர்வதேச பதிப்பு ஆகும்.  
பார்ச்சூன் இந்தியா மாதாந்திரபத்திரிக்கையாகஆங்கிலத்தில் வெளிவருகிறது. இதன்பதிப்பு உரிமமானதுபார்ச்சூன்ப திப்பாளர் டைம் குழுமம் மற்றும் இந்தியாவின் பெரிய ஊடககுழுமமான கொல்கத்தாவைச்-சார்ந்த ஏபிபி குழுவிற்குஇடையே ஏற்பட்ட ஒப்பந்தம் மூலம் நடைமுறையில் உள்ளது. பார்ச்சூன் இந்தியாவின் முதல் பதிப்பு செப்டம்பர் 2010ல்வெளியிடப்பட்டது.
# பார்ச்சூன் இந்தியா 500

## 2017ஆம்ஆண்டுபதிப்பு

இந்திய எண்ணெய் கழகம் முதலிடமும், ரிலையன்ஸ் இண்டஸ்ட்ரீஸ் இரண்டாமிடமும், அடுத்த மூன்று இடங்களை ஸ்டேட் பாங்க் ஆப் இந்தியா, டாடா கன்சல்டன்சி சர்வீசஸ், ராஜேஸ் இண்டஸ்ட்ரீஸ் பெறுகிறது.
# பார்ச்சூன் இந்தியா 500

## 2011ஆம்ஆண்டுபதிப்பு

இந்திய எண்ணெய் கழகம், ரிலையன்ஸ் இண்டஸ்ட்ரீஸ் மற்றும் பாரத் பெட்ரோலியம் கார்ப்பரேஷன் இரண்டாவது ஆண்டு பட்டியலில் ஆதிக்கம் செலுத்துகிறது.  
ஜீ பொழுதுபோக்கு நிறுவனங்கள் (#1 ஊடகங்கள், #256 ஒட்டுமொத்த), சன் டிவி நெட்வொர்க் (#2, #347), ஹெச்டி மீடியா (#3, #383), நெட்வொர்க் 18 (#4, #413) மற்றும் டிஷ் டிவி (#5, #437) போன்ற ஊடக நிறுவனங்கள் பார்ச்சூன் இந்தியா 500 பட்டியலில் இந்தியாவின் பெரிய நிறுவனங்களாக திகழ்கிறது.  
டாடா கன்சல்டன்சி சர்வீசஸ் (#1 தகவல் தொழில்நுட்பம், #20 ஒட்டுமொத்த), விப்ரோ (#2, #25), இன்போசிஸ் (#3, #27), ஹெச்சிஎல் டெக்னாலஜிஸ் லிமிடெட் (#4, #49), சத்யம் கணினி சேவைகள் (#5, #153) மற்றும் டெக் மஹிந்திரா (#6, #161)போன்றதகவல்தொழில்நுட்ப நிறுவனங்கள்பார்ச்சூன் 500 பட்டியலில் இடம்பெறுகிறது.
# பார்ச்சூன் இந்தியா 500

## 2011ஆம்ஆண்டுபதிப்பு

### 2011 நகரங்கள்சார்ந்தபட்டியல்

இந்த தரவரிசை,உலகம் முழுவதுமுள்ளபெரிய 500 நிறுவனங்கள் நிறைந்த முதல் எட்டு நகரங்களின் பட்டியல் அடிப்படையில் உள்ளது.
| 1 | மும்பை | 177 |  |
| --- | --- | --- | --- |
| 2 | டில்லி-என். சி. ஆர் | 111 |  |
| 3 | கொல்கத்தா | 38 |  |
| 4 | சென்னை | 34 |  |
| 5 | பெங்களூர் | 25 |  |
| 6 | புனே | 25 |  |
| 7 | அகமதாபாத் | 19 |  |
| 8 | ஹைதராபாத் | 17 | } |
# பார்ச்சூன் இந்தியா 500

## 2010ஆம்ஆண்டுபதிப்பு

இந்திய எண்ணெய் கழகம் பார்ச்சூன் இந்தியா 500 தரவரிசையில் முதலிடம் ரிலையன்ஸ் இண்டஸ்ட்ரீஸ் பட்டியலில் இரண்டாவது இடமும். அடுத்த மூன்று இடங்களில்ஸ்டேட் பாங்க் ஆப் இந்தியா, பாரத் பெட்ரோலியம் மற்றும் இந்துஸ்தான் பெட்ரோலியம் முறையே வருகிறது.
# ஆயில் இந்தியா லிமிடெட்

**ஆயில் இந்தியா லிமிடெட்** (**Oil India Limited**) (**OIL**) நிலத்தடி பெட்ரோலியப் பொருட்களை அகழ்ந்து எடுக்கும் இந்திய அரசின் இரண்டாவது பெரிய பொதுத்துறை நிறுவனம்
ஆகும்.  
இந்திய அரசின் பொதுத்துறை நிறுவனங்களில் ஒன்றான இந்நிறுவனம், நவரத்தின மதிப்பைப் பெற்றதாகும்.  
இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் கீழ் இயங்கும் இந்நிறுவனத்தின் தலைமையகம் அசாம் மாநிலத்தின் திப்ருகர் மாவட்டத்தில் உள்ள **துலியஜான்** நகரத்தில் உள்ளது.  
9,000 ஊழியர்கள் கொண்ட இந்நிறுவனம் நவரத்தின மதிப்பைப் பெற்றதாகும். இந்நிறுவனத்தின் செயல் அலுவலகம் நொய்டாவில் உள்ளது.  
ஆயில் இந்தியா நிறுவனம், இயற்கை எரிவாயு, பெட்ரோலியப் பொருட்கள் கிடைக்கும் இடங்களை அறிந்து அகழ்வது, கச்சா எண்ணெயை சுத்திகரிப்பது, பெட்ரோலியப் பொருட்கள் மற்றும் திரவ பெட்ரோலிய வாயுவை உற்பத்தி செய்தல் இதன் முக்கியப் பணியாகும்.  
ஏழு சகோதரி மாநிலங்களில் ஒன்றான அசாம் மாநிலத்தின், திக்பாய் எனுமிடத்தில் 1889ல் முதன் முதலில் பிரித்தானிய இந்தியா ஆட்சியினரால் திக்பாய் எண்ணெய் சுத்திகரிப்பு ஆலை நிறுவியது முதல் ஆயில் இந்தியா நிறுவனத்தின் வரலாறு தொடர்கிறது.  
2014 ஆண்டு முடிய ஆயில் இந்தியா நிறுவனம் 3.446 மில்லியன் மெட்ரிக் டன் கச்சா எண்ணெயையும், 2625.81 மில்லியன் மெட்ரிக் டன் இயற்கை எரிவாயுவையும் மற்றும் 46,640 மெட்ரிக் டன் திரவ பெட்ரோலிய வாயுவையும் உற்பத்தி செய்துள்ளது.  
இந்நிறுவனம் தனது உற்பத்தியில் 80% வடகிழக்கு இந்தியாவில் உற்பத்தி செய்கிறது. மேலும் ஒடிசா, அந்தமான், தமிழ்நாட்டின் தஞ்சாவூர் மற்றும் நாகப்பட்டினம் கடற்கரை பகுதிகளிலும்,
இராஜஸ்தான் மாநிலத்தின் தார் பாலைவனம் பகுதிகளிலும், அரபுக் கடற்கரை பகுதிகளிலும், பிரம்மபுத்திரா ஆற்றுப் படுகைகளிலும், மிசோரம் மற்றும் அருணாச்சலப் பிரதேசம் மலைப்பகுதிகளிலும் எரி எண்ணெய் மற்றும் இயற்கை எரிவாயுவை உற்பத்தி செய்கிறது.  
எரி எண்ணெய் மற்றும் இயற்கை எரிவாயு உற்பத்தி நிலையங்களை அமைப்பதற்கு, இந்நிறுவனம் ஒரு இலட்சம் சதுர கிலோ மீட்டர் பரப்பளவு நிலங்களை அரசிடமிருந்து பெற்றுள்ளது.  
தற்போது இந்நிறுவனம் லிபியா, நைஜீரியா, சூடான், வெனிசூலா, மொசாம்பிக், ஏமன், ஈரான், பங்களாதேஷ் மற்றும் ஐக்கிய அமெரிக்க நாடுகளில் எண்ணெய் துரப்பண மேடைகளை நிறுவுவதற்கு அனுமதி பெற்றுள்ளது.  
இந்நிறுவனம் அசாமின் துலியாஜான் நகரத்திலிருந்து பிகார் மாநிலத்தின் பரவுனி நகரம் வரை கச்சா எண்ணெயை கொண்டு செல்வதற்கு 1157 கி.மீ. நீளத்திற்கு குழாய்கள் பதித்துள்ளது.  
இந்நிறுவனத்த்தின் பங்குகள், இந்தியப் பங்குச் சந்தைகளில் விற்பனையாகிறது..
# ஆயில் இந்தியா லிமிடெட்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# டிரைபுளோரோமெத்தில் ஐப்போபுளோரைட்டு

**டிரைபுளோரோமெத்தில் ஐப்போபுளோரைட்டு** *(Trifluoromethyl hypofluorite)* என்பது OCF<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிமபுளோரின் சேர்மம் அறைவெப்ப நிலையில் நிரமற்ற வாயுவாகவும் உயர் நச்சுத்தன்மை கொண்டும் உள்ளது. O-F பிணைப்பு உடைய ஐப்போபுளோரைட்டு சேர்மத்திற்கு இதை ஓர் அரிய உதாரணமாகக் கூறலாம். கார்பனோராக்சைடுடன் புளோரின் வாயுவைச் சேர்த்து வினைபுரியச் செய்தால் டிரைபுளோரோமெத்தில் ஐப்போபுளோரைட்டு உருவாகிறது.  
2 F<sub>2</sub> + CO → CF<sub>3</sub>OF  
நடுநிலை pH இல் மட்டும் இவ்வாயு மெல்ல நீராற்பகுப்பு அடைகிறது.
# டிரைபுளோரோமெத்தில் ஐப்போபுளோரைட்டு

## கரிம வேதியியல் பயன்

எலக்ட்ரான்கவர் புளோரினுக்கு இச்சேர்மமே ஆதார மூலமாகும். சிலில் ஈனோல் ஈதர்களிலிருந்து α-புளோரோகீட்டோன்கள் தயாரிப்பதற்கு இச்சேர்மம் பயன்படுகிறது .  
இச்சேர்மம் ஒரு போலி ஆலசனைப் போல செயல்பட்டு எத்திலீனுடன் சேர்ந்து ஈத்தரைக் கொடுக்கிறது.
:CF<sub>3</sub>OF + CH<sub>2</sub>CH<sub>2</sub> → CF<sub>3</sub>OCH<sub>2</sub>CH<sub>2</sub>F
# அந்த்யோதயா விரைவுவண்டி

**அந்த்யோதயாவிரைவு வண்டி** (ஏழைகள் விரைவு வண்டி) முற்றிலும் பதிவுசெய்யப்படாத பொதுப் பெட்டிகளை கொண்டதாகும். இதுஇந்திய ரயில்வேமூலம் வடிவமைக்கப்பட்டுஇயக்கப்படுகிறது.  
இந்தவிரைவுவண்டி 2016 இந்திய இருப்புபாதை நிதியறிக்கையில் அதிகபயணிகள் நெருக்கடி கொண்ட பாதைகளில் 12 மணி நேரங்களுக்குள் இரண்டு நகரங்களை இணைக்க முன்மொழியப்பட்டது.  
இதில் முற்றிலுமாக பொது பெட்டிகளே இணைக்கப்பட்டிருக்கும். இதில் எல்.இ.டி திரையில் தொடருந்து நிலையங்கள் மற்றும் விரைவுவண்டியின் வேகம் போன்றவை காட்சிப்படுத்தப்படும். மேலும் தேநீர், காபி மற்றும் பால் வழங்கும் இயந்திரங்களும், உயிரி கழிப்பறைகள் மற்றும் கழிப்பறை உபயோக குறிகாட்டிகள் இருக்கிறது. அத்துடன் சிசிடிவி கேமராக்கள், பருகக் குடிநீர் மற்றும் கைபேசி சார்ஜ் புள்ளிகள் அமைக்கப்பட்டுள்ளன. 'அந்த்யோதயா' என்ற இந்தி வார்த்தைக்கு தமிழாக்கம், 'ஏழைகளின் எழுச்சி' ஆகும்.  
இந்தத் தொடரின் முதல் தலைமுறை 'ஜன் சதாரன்' விரைவுத் தொடருந்து என்ற பெயரில் இயக்கப்பட்டது. சில 'ஜன் சாதரன்' ரயில்கள் அந்த்யோத்யா விரைவு ரயில்களாக மாற்றப்பட்டன. 'ஜன் சதாரன்' விரைவுத் தொடருந்து 2004 ஜனவரியில் இரயில் அமைச்சர் நிதிசுகுமாரினால் தாக்கல் செய்யப்பட்ட இடைக்கால நிதிநிலை அறிக்கையில் அறிமுகப்படுத்தப்பட்டது.
# அந்த்யோதயா விரைவுவண்டி

## வசதிகள் மற்றும் புதிய அம்சங்கள்

- இந்த ரயில்களின்சிறப்பு அம்சம், முற்றிலும் பதிவுசெய்யப்படாத/பொது பயணிகள்பயணம்செய்யும்பெட்டிகள்கொண்டது
- கைபேசி, மடிக்கணினிகள் போன்ற மின்னணு சாதனங்கள் தொடர்ந்து உபயோகப்படுத்த மின்விசை சேர்வி உள்ளது .
- உயிரி கழிப்பறைகள்
- வினைல் தாள்கள் கொண்டு பெட்டிகளின் வெளிப்புறத் தோற்றம் நீண்டகால பயன்பாடுகளுக்கு ஏற்றவாறு அமைக்கப்பட்டுள்ளது.
- பாதுகாப்பு நடவடிக்கைகளுக்காக புகைப்பிடிப்பான் மற்றும் சிசிடிவி கேமராக்கள்அறிமுகப்படுத்தப்பட்டுள்ளது.
- அக்குவாகார்டு தண்ணீர் வழங்கும் இயந்திரங்கள், சட்டைதாங்கிகள் மற்றும் பிரெய்லி குறியீடுகள் தற்போதுள்ளது.
- LHB ரேக் பயன்படுத்தப்படுகிறது.
# அந்த்யோதயா விரைவுவண்டி

## முதல் சேவை

முதல் அந்த்யோதயா விரைவுவண்டிசேவை மார்ச் 4, 2017எறணாகுளச் சந்திப்பு<nowiki/>மற்றும் ஹவுரா சந்திப்பு தொடருந்து நிலையம் இடையேமுன்னாள் ரயில்வே அமைச்சர்சுரேஷ் பிரபுவினால்தொடங்கிவைக்கப்பட்டது.
# அந்த்யோதயா விரைவுவண்டி

## சேவைகள் பட்டியல்

இந்திய ரயில்வே பின்வரும் அந்த்யோதயா விரைவுவண்டி பட்டியல்களை வெளியிட்டுள்ளது.
| 15563/15564 | ஜெயநகர் - உத்னா அந்த்யோதயா விரைவுவண்டி | 1 |
| --- | --- | --- |
| 22551/22552 | தார்பங்கா - ஜலந்தர் நகர அந்த்யோதயா வாராந்திர விரைவுவண்டி | 1 |
| 22841/22842 | சந்திராகாச் - சென்னை அந்த்யோதயா விரைவு வண்டி | 1 |
| 22877/22878 | ஹவுரா - எர்ணாகுளம் அந்த்யோதயா விரைவுவண்டி | 1 |
| 22885/22886 | லோக்மான்யா திலக் டெர்மினஸ் - டாட்டாநகர் அந்த்யோதயா விரைவுவண்டி | 2 |
| 22895/22896 | பிலாஸ்பூர் - பிரோஸ்பூர் நகரம் அந்த்யோதயா விரைவுவண்டி | 1 |
| 22921/22922 | பாந்த்ரா - கோடா அந்த்யோதயா விரைவுவண்டி | 1 |
| 20691/20692 | தாம்பரம் - திருநெல்வேலி அந்த்யோதயா விரைவுவண்டி | தினசரி |
| 16355/16356 | மங்களூர் சந்திப்பு - அந்த்யோதயா விரைவுவண்டி | இரு வாரங்களுக்கு ஒருமுறை நிகழ்கிற |
| 20971/20972 |  |  |
# இலத்திரன் துப்பாக்கி

ஒரு இலத்திரன் துப்பாக்கி]]
ஒரு இலத்திரன் துப்பாக்கி]]
**இலத்திரன் துப்பாக்கி** அல்லது **இலத்திரன் உமிழ்ப்பான்** (*Electron gun*) என்பது வெற்றிடக் குழாயினுள் வைக்கப்பட்டுள்ள ஒரு மின் கருவியாகும். எதிர்முனைக் கதிர்களை சரியான இயக்க ஆற்றலுடன் நேர்வரிசையாக்கப் பயன்படுகிறது. தட்டையான திரையைக் கொண்டிராத எதிர்மின் கதிர் குழாய்கள், தொலைக்காட்சிப் பெட்டிகள், கணினித் திரைகள் மற்றும் அலைவுகாட்டிகள் ஆகியவற்றில் இலத்திரன் துப்பாக்கிகள் பயன்படுகிறது. நுண்ணலைகளை உருவாக்கும் வெற்றிடக் குழாய்களான கிளைசுட்ரான், கைராட்ரான் மற்றும் இயங்கு அலைக்குழாய் ஆகியவற்றில் இவை பயன்படுத்தப்படுகிறது. துகள் முடுக்கிகள் மற்றும் எதிர்மின்னி நுண்நோக்கிகள் ஆகியவற்றிலும் பயன்படுத்தப்படுகிறது.  
இலத்திரன் துப்பாக்கிகள் இதன் செயல்பாட்டின் மூலம் வெப்ப இலத்திரன் உமிழ்வு, ஒளி எதிர்மின் முனை (photocathode), பிளாசுமா மூலங்கள் வகைப்படுத்தப்படுகின்றன. இலத்திரன்களைகக் குவிக்க நிலைமின்னியல் அல்லது காந்தப்புலங்கள் பயன்படுத்தப்படுகின்றன.